		NORAKSTS

Iepirkuma komisijas 2025. gada 14.janvāra sēdē sniegtā atbilde uz ieinteresētā piegādātāja uzdoto jautājumu par atklātu konkursu
“Būvprojekta izstrāde un autoruzraudzība objektā “Ēkas pārbūve, Jaunatnes ielā 6, Lūznavā, Lūznavas pagastā, Rēzeknes novadā””
identifikācijas Nr. VAMOIC 2024/121 (turpmāk – atklāts konkurss)


Jautājums: Nolikuma 13.4.p. paredz četrus dokumentus būvprojekta vadītāja pieredzes apliecināšanai par katru objektu, proti, 
1) pozitīvu atsauksmi no Pasūtītāja; 
2) ģenerālplānu, 
3) būvatļauju ar atzīmi par projektēšanas nosacījumu izpildi;
4) energoefektivitātes sertifikātu, kurā norādīta attiecīgā energoefektivitātes klase (jaunbūvei A+; pārbūvei A). 
Pirmajos trīs dokumentos (atsauksme, ģenerālplāns, būvatļauja) principā ir viena un tā pati informācija par objektu. Praksē ir situācijas, kad iestādes (Pasūtītājs) nesniedz atsauksmes par saņemtiem pakalpojumiem, bet tai pat laikā atsauksmju neesamība nesamazina konkrētā būvprojekta vadītāja pieredzi konkrētā objektā! Tomēr šādā situācijā nolikuma prasības attiecībā uz atsauksmju nepieciešamību samazina potenciālo būvprojekta vadītāju iespējas konkurēt, tādējādi tiek sašaurināta konkurence, kas ir pretrunā ar publiskā iepirkuma būtību. Sakiet, lūdzu, vai atsauksmi var aizvietot ar būvatļauju ar atzīmi par projektēšanas nosacījumu izpildi un ģenerālplānu?

Atbilde: Atbilstoši Publisko iepirkumu likuma 46.panta trešās daļas 1.punktam piegādātājs tehniskās un profesionālās spējas var apliecināt ar informāciju par veiktajiem būvdarbiem, pievienojot izziņas un atsauksmes par svarīgāko darbu izpildi. Būvatļauja un ģenerālplāns apliecina, ka pretendents ir darījis konkrētos darbus konkrētos objektos, bet atsauksme apliecina pozitīvu sadarbību ar pasūtītāju, līgumsaistību pienācīgu izpildi, t.sk. termiņu ievērošanu, labu darba kvalitāti, u.c.



Iepirkuma komisijas sniegtās atbildes un skaidrojumi ir neatņemama atklāta konkursa noteikumu sastāvdaļa.


Komisijas priekšsēdētāja 	(personīgais paraksts)				B.Ungure

NORAKSTS PAREIZS
Centra Juridiskā un iepirkumu nodrošinājuma departamenta 
Infrastruktūras līgumu un iepirkumu nodaļas eksperte
V.Roķe (personīgais paraksts)
Rīgā, 14.01.2025.

